Kamzy Gunaratnam

**Kamzy Gunaratnam** (født **Khamshajiny Gunaratnam**; 1988) er en norsk politiker (Ap) og stortingsrepresentant for Oslo siden 2021.

Hun var varaordfører i Oslo fra 21. oktober 2015. Gunaratnam ble innvalgt representant i Oslo bystyre første gang i 2007. Hun satt først en periode i Justiskomiteen og så to perioder som medlem av helse- og sosialkomiteen.

Hun var nominert til 2. plass på Arbeiderpartiets liste i Oslo for stortingsvalget 2021, og ble valgt inn som representant 5 fra Oslo. Hun gikk da av som varaordfører.

Gunaratnam og Hadia Tajik kjempet begge om om andreplassen på Oslo Arbeiderpartis liste til stortingsvalget 2025. Under nominasjonsmøtet 26. november 2024 vant Gunaratnam. 

## Bakgrunn
Gunaratnam kom til Norge sammen med sin mor og en bror i 1991. Hennes far hadde da flyktet til Norge og bodde i Hammerfest. Familien ble samlet og flyttet til Groruddalen i Oslo. Hun vokste opp på Veitvet og Rødtvet. Hun gikk på Rødtvet skole og Apalløkka ungdomsskole. Hennes navn fra fødsel er Khamshajiny, men på skolen fikk hun kallenavnet «Kamzy», som hun selv siden har tatt i bruk. I 2018 endret hun offisielt fornavnet til Kamzy.

Hun gikk på Oslo handelsgymnasium hvor hun etter hvert ble politisk interessert. Hun engasjerte seg først i Tamil Youth Organisation, men etter et møte med Raymond Johansen ble hun introdusert til Arbeiderpartiets ideologi og historie. Fortsatt elev på videregående ble hun i 2006 kvotert inn på Oslo Ap sin nominasjonsliste, og votert inn i Oslo bystyre som 19-åring. Gunaratnam har vært nestleder og leder for organisasjonen Ungdom mot rasisme.

Hun har studert sosialgeografi ved Universitetet i Oslo og påbegynt fag ved lærerutdanningen ved Høyskolen i Oslo I januar 2023 ble Gunaratnam forlovet med kjæresten, David Aas Correia.

## Politisk arbeid
Hun satt som leder i AUF i Oslo fra 2009 til 2011. I 2013 var hun rådgiver for Arbeiderpartiets valgkamp. Gunaratnam ble selv innvalgt som vararepresentant til Stortinget for 2013–2017.  I 2014 ble hun forespurt å være nestleder i Oslo Ap, men takket nei og mente det var for tidlig. Hun ble likevel overtalt til å stå som nominert og ble valgt. Som nestleder ble det naturlig at hun fikk en sentral posisjon i det nye byrådet, og hun fikk vervet som varaordfører i Oslo, den yngste noen gang. Hun var en av feministene bak et opprop for inkluderende feminisme i 2020.

### Utøya
Gunaratnam var blant de overlevende etter massedrapene på Utøya i 2011. I 2021 var hun en av fire overlevende fra Utøya som fortalte sin historie i dokumentarfilmen *[[Generasjon Utøya]]* ti år etter massedrapene.

### Varaordfører
Hun var varaordfører i Oslo fra 21. oktober 2015 til hun ble valgt inn på Stortinget. Gunaratnam ble innvalgt representant i Oslo bystyre første gang i 2007. Hun satt først en periode i kultur- og utdanningskomiteen og så to perioder som medlem av helse- og sosialkomiteen.

I november 2018 ble hun leder av Oslos 17. mai-komité for 2019.

### Bokutgivelse
I 2021 gav hun ut boken *[[Din kamp er min kamp]]*, der hun forteller sin historie og presenterer sin politiske aspirasjoner. Hun stod deretter bak antirasistiske forslag fremlagt av Oslo Arbeiderparti. Deriblant et forslag om å kurse kommuneansatte i såkalt «strukturell rasisme», et forslag som skapte debatt. 

### Stortingsrepresentant
Etter en kampvotering mot daværende vararepresentant Zaineb Al-Samarai ble Gunaratnam nominert på andreplass på Oslo Arbeiderpartis liste til stortingsvalget 2021, og hun ble valgt inn.

Fra talerstolen under Oslo Arbeiderpartis årsmøte 18. mars 2023 kunngjorde Gunaratnam at hun trakk seg som nestleder. Som begrunnelse oppga hun viktigheten av fornyelse i ledelsen. Samtidig uttrykte hun misnøye med at partiet fikk en ledelse som hun omtalte med den kontroversielle betegnelsen «blendahvit», som mange finner rasistisk.

Som medlem av Stortingets helse- og sosialkomité fikk Gunaratnam våren 2024 ansvaret for å sikre flertall for en ny og oppdatert lovtekst til abortloven i løpet av stortingsperioden.

Våren 2024 tok Gunaratnam også til orde for å tillate hijab som del av den norske politiuniformen.

I november 2024, på Oslo Arbeiderpartis nominasjonsmøte før stortingsvalget 2025, vant Gunaratnam en kampvotering mot Hadia Tajik om andreplassen på stortingsvalglista.

## Bibliografi
* 2021: *[[Din kamp er min kamp]]*, Aschehoug, medforfatter: Martine Aurdal, 227 sider, ISBN 9788203267741
* Bidragsyter til essaysamlingen *[[Tredjekultursbarn|Third culture kids]]*, Gyldendal, 2019

## Stortingskomitéer
* 2021&ndash;2023: Medlem av Justiskomiteen
* 2023&ndash;2025: Medlem av Helse- og omsorgskomiteen

## Referanser


## Eksterne lenker
* 
* 
*